08/04/2014 | Administración LocalProvincial
Deputación Provincial da Coruña
Área de Servizos Provinciais. Sección de Servizos Sociais
Resolución provisional de concesión de subvencións do programa FOIO0B, dirixido a concellos e outras entidades locais para o desenvolvemento de políticas de igualdade entre mulleres e homes e de loita contra a violencia de xénero no ano 2014

SERVIZO DE ACCIÓN SOCIAL, CULTURA E DEPORTES SECCIÓN DE SERVIZOS SOCIAIS Refer.: 2013046481 RESOLUCIÓN PROVISIONAL DE CONCESIÓN DE SUBVENCIÓNS CORRESPONDENTES AO PROGRAMA FOIO0B: Convocatoria do programa de subvencións dirixido a concellos e outras entidades locais para o desenvolvemento de políticas de igualdade entre mulleres e homes e de loita contra a violencia de xénero no ano 2014 Don DIEGO CALVO POUSO, Presidente da Deputación Provincial da Coruña, Primeiro. –Por resolución da Presidencia nº 19775 do 5 de novembro de 2013, aprobáronse as Bases Reguladoras Xerais das convocatorias de subvencións dirixidas a Concellos desta Deputación para o ano 2014 e por resolución nº 19773, do 5 de novembro de 2013, foi aprobada a convocatoria do Programa FOIO0B: Convocatoria do programa de subvencións dirixido a concellos e outras entidades locais para o desenvolvemento de políticas de igualdade entre mulleres e homes e de loita contra a violencia de xénero no ano 2014. A dita convocatoria foi publicada no BOP nº 217, do 14 de novembro de 2013 e o prazo de presentación de solicitudes, ampliado por resolución nº 22043, do 3 de decembro de 2013, finalizou o día 20 de decembro de 2013 ás 14:00 horas. Segundo. –De acordo coa base 8 das Bases reguladoras Xerais, por resolución nº 599, do 20 de xaneiro de 2014 designáronse os membros da Comisión Avaliadora, que celebrou a súa reunión o día 28 de febreiro de 2014. Terceiro. –A totalidade das solicitudes referidas neste informe foron presentadas dentro do prazo establecido na convocatoria e as solicitudes que figuran no Anexo 2, de proposta de concesión de subvención, cumpren cos requisitos establecidos nela. Cuarta. –Na partida orzamentaria 0611/231F/46201 do Orzamento Xeral desta Deputación para o exercicio 2014 existe consignación orzamentaria para facer fronte á concesión das subvencións propostas. Quinta. –Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1.–Non admitir as solicitudes que figuran no Anexo 1, polos motivos que se indican.2.–Conceder provisionalmente as subvencións aos concellos/entidades que se relaciona no Anexo 2, polos importes que se indican, con cargo á partida orzamentaria 0611/231F/46201, sendo o importe total proposto de 734.971,61 €. 3.–Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.4.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan aceptar ou desistir da subvención e, se é o caso, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido devandito prazo de 10 días sen que por parte dos solicitantes se houbese aceptado ou desistido da subvención e, se é o caso, presentado emenda dos erros advertidos, teranse por desistidos da petición de subvención ditándose resolución conforme ao disposto no artigo 42 da citada Lei 30/1992.5.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. FOIO0B: Convocatoria do programa de subvencións dirixido a concellos e outras entidades locais para o desenvolvemento de políticas de igualdade entre mulleres e homes e de loita contra a violencia de xénero no ano 2014 ANEXO 1 FOIO0B: Convocatoria do programa de subvencións dirixido a concellos e outras entidades locais para o desenvolvemento de políticas de igualdade entre mulleres e homes e de loita contra a violencia de xénero no ano 2014 ANEXO 2 A Coruña, a 28 de marzo de 2014. O PRESIDENTE O SECRETARIO, P. O. Diego Calvo Pouso José Luís Almau Supervía